<classify> MVUA za msimu zinazoendelea kunyesha zimesababisha maafa makubwa karibu katika ukanda wote wa Afrika Mashariki, ikiwamo vifo vya watu 105, mafuriko, kuharibu miundombimu na makazi, kusababisha watu kuhama makazi yao na kuharibu mashamba, mazao na mali nyingine.Kutokana na majanga hayo yaliyosababisha hasara kubwa, mamlaka zinazohusika na hali ya hewa katika nchi za Afrika Mashariki ikiwamo Tanzania, zimewataka wananchi kuchukua tahadhari ili kuepuka maafa zaidi kutokea kutokana na mvua hizo kuendelea kunyesha.TANZANIANchini Tanzania, mvua za vuli zinazoendelea kunyesha zimesababisha vifo vya watu zaidi ya 16, ikiwamo mkoani Morogoro kulikotokea vifo vya watu 11 kati yao watoto tisa wenye umri kati ya miaka 11 hadi 15. Huku mkoani Tanga, watu sita wakiwamo watoto wanne na watu wazima wawili wamefariki dunia katika vijiji vya Bungu na Dindila wilayani Korogwe kutokana kuangukiwa na nyumba kulikosababishwa na mvua kubwa. Mkurugenzi Mkuu wa TMA, Agnes Kijazi, alisema mvua hizo za msimu zitaendelea mpaka Desemba mwaka huu.SUDAN KUSININchini Sudan Kusini, maeneo mengi yameathirika na mvua hususan mafuriko katika ikiwamo katika jimbo la Maban ambapo watu zaidi ya 200,000 wakiwamo wakimbizi wameathirika. Shirika la Umoja wa Mataifa la Kuhudumia Wakimbizi UNHCR limesema kuwa, zaidi ya wakimbizi 150,00 kutoka nchi jirani ya Sudan nao wameathirika kwa maji ya mvua kuingia kwenye makambi yao, huku shule nyingi zikifungwa.KENYANchini Kenya, wiki iliyopita mvua zinazoendelea kunyesha ziliathiri maeneo ya Nyali, Kisauni, Kongowea, Kaa Chonjo na maeneo mengi ya katikati ya jiji la Mombasa. Mafuriko yamefanya barabara nyingi kutopitika ikiwamo ya Nyali, Fidel Odinga na Mikindani Estate. Mamlaka ya Hali ya Hewa Kenya ilieleza kuwa, Nairobi ni kati ya maeneo yanayotarajiwa kupata mvua ya zaidi ya milimita 20 katika saa 24, hivyo wananchi wanatakiwa kuchukua hatua stahiki. Huko Moyale, zaidi ya watu 1,000 walikimbia makazi yao baada ya nyumba zao kuharibiwa na mvua kubwa, huku mifugo ikisombwa na maji kutokana na mvua kubwa iliyonyesha wiki iliyopita.RWANDANchini Rwanda, waziri anayesimamia maafa, Germaine Kamayirese, akizindua kampeni ya mwezi mmoja kukabiliana na maafa hivi karibuni, alisema watu 70 wamefariki dunia kuanzia Januari hadi Septemba mwaka huu na wengine 177 wakijeruhiwa kutokana na majanga ya aina mbalimbali yaliyosababishwa na mvua. Alisema nyumba 4,095 zimeharibiwa na hekta 6,708 za mazao zimeharibika, huku wanyama 167 wakifa na kwamba mwaka huu inakadiriwa fedha za nchi hiyo takribani Faranga milioni 744 zitatumika katika kukabiliana na kudhibiti maafa mbalimbali.UGANDANchini Uganda Shirika la Msalaba Mwekundu Uganda limesema maporomoko na mafuriko yameathiri maeneo mbalimbali katika wilaya ya Bulambuli, ikiwamo Nabiwutulu, Gimadu Bugatiisa na Buluganya kuanzia Agosti 27, mwaka huu.  <topic>: KITAIFA 